**FITOSANITARNA INSPEKCIJA- Izvještaj za maj 2024**

**Unutrašnja kontola**

Fitosanitarni inspektori su u maju vršili inspekcijski nadzor u oblasti zdravstvene zaštite bilja, nadzor u objektima za proizvodnju sjemenskog i sadnog materijala, objektima za promet i skladištenje sjemenskog i sadnog materijala (na veliko i malo), objektima za promet sredstava za ishranu i zaštitu bilja (na veliko i malo) i objektima za primarnu proizvodnju hrane biljnog porijekla.

Cilj kontrola je provjera stepena ispunjenosti propisanih zahtjeva u skladu sa propisima iz oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije. U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je kontrola zdravstvenog stanja bilja i praćenje štetnih organizama bilja, a naročito u skladištima sjemenskog i merkantilnog krompira u cilju utvrđivanja mogućeg prisustva štetnih organizama, vršena je i kontrola: podnošenja prijava za proizvodnju u postupku sertifikacije sjemenskog i sadnog materijala, kontrola propisanih uslova za rasadnike, kontrola objekata za promet pesticida i đubriva u pogledu ispunjenosti propisanih uslova, kontrola registrovanih sredstava za zaštitu i ishranu bilja na fizičko-hemijske osobine, kvaliteta sjemenskog materijala u prometu i uslova u objektima za njihovo skladištenje i čuvanje.

U izvještajnom periodu u unutrašnjoj kontroli izvršeno je ukupno 141 inspekcijskih pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 52 pregleda;
* zakona o sadnom materijalu: 18 pregleda;
* zakona o sjemenskom materijalu poljoprivrednog bilja: 24 pregleda;
* zakona o sredstvima za ishranu bilja: 13 pregleda;
* zakona o sredstvima za zaštitu bilja: 19 pregleda;
* zakona o bezbjednosti hrane: 15 pregleda.

Prilikom čega je preduzela sljedeće upravne mjera i radnji i to:

* 4 prekršajna naloga;
* 1 rješenje o otklanjanju nepravilnosti;
* 1 zabrane proizvodnje, korišćenja i stavljanja u promet sjemenskog i sadnog materijala.

Osim uzorkovanja vršene su kontrole upotrebom kontrolnih listi kao i dodatne kontrole štetnih organizama bilja primjenom brzih testova izvršena su testiranja uzoraka bilja na prisustvo gljive *Phytophthora spp*, na prisustvo bakterije *Erwinia amylovora*, na prisustvo bakterije *Ralstonia solonacearum,* svi testovi su dali negativan rezultat.

**Kontrola uvoza i izvoza**

Fitosanitarni inspektori su u maju vršili kontrolu uvoza hrane biljnog porijekla (voće, povrće, žitarice i ostala hrana biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata podnadzorom sa aspekta zdravstvene zaštite.

Fitosanitarna inspekcija je u maju izvršila pregled ukupno 1913 pošiljki (uvoz/izvoz) i to:

* 1341 pošiljki pri uvozu;
* 64 pošiljki u provozu;
* 81 pošiljki za reexport;
* 14 rješenja o zabrani uvoza/ provoza;
* 408 pošiljki za izvoz; i
* 5 ovjera carinskih deklaracija.

Izdato je 14 rješenja o zabrani uvoza i to: 12 rješenja o vraćanju pošiljki i 2 rješenja o uništenju pošiljki.

Ukupno je uzeto 413 uzoraka pri uvozu od čega je za 10 uzoraka laboratorijski utvrđeno da ne odgovaraju propisanim zahtjevima.

U maju, labaoratorijski je ispitano 30.80% pošiljki iz uvoza.

Osim uzorkovanja prilikom uvoza vršene su i dodatne kontrole sadnog materijala primjenom brzih testova na: *Erwinia amilovora*, *Phytophtora sp.*, *Ralstonia solanacearum*, svi su bili negativni*.*

**Nebezbjedne uništene/vraćene pošiljke**

Zbog utvrđenih neusaglašenosti sa propisanim zahtjevima spriječeno je stavljanje na tržište 58.008,10 kg hrane i drugih proizvoda, 14.500 kom loznih kalemova, 1.200,00l sredstava za zaštitu bilja i 50,000,00 kg hrane za životinje iz uvoza i to:

* **vraćanje pošiljki**: 5 pošiljki krastavca u količini od 23.307,00 kg, 1 pošiljka loznih kalemova u količini od 14.500 komada, 1 pošiljka paprike u količini od 4.096,00 kg, 2 pošiljke hrane za životinje u količini od 50.000,00 kg, 1 pošiljka paradajza u količini od 8.615,00 kg, 1 pošiljka sjemena povrća u količini od 10,5 g i 1 pošiljka sredstva za zaštitu bilja u količini od 1.200,00 l;
* **uništenje pošiljki:** 1 pošiljka zelenih banana u količini od 21.960,00 kg i 1 pošiljka kima u količini od 30,00 kg.

**Nebezbjedne uništene/vraćene pošiljke**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br** | **Datum** | **Proizvod** | **Količina****(kg)** | **Neusaglašenost** | **Razlog** | **MDK****utvrđena** | **MDK****propisana** |
|  | 9.05.2024. | krastavac | 3.513,00 | rezidue pesticida | hlorfenapir | 0.03 | 0.01 |
|  | 10.05.2024. | krastavac | 3.932,00 | rezidue pesticida | hlorfenapir | 0.05 | 0.01 |
|  | 10.05.2024. | hrana za životinje  | 25.000,00 | kvalitet | sadrzaj Ca | 0.94 | 3.2 |
|  | 13.05.2024. | krastavac | 10.176,00 | rezidue pesticida | folpet | 0.08 | 0.03 |
|  | 13.05.2024. | krastavac | 951,00 | rezidue pesticida | folpet | 0.063 | 0.03 |
|  | 16.05.2024. | lozni kalemovi | 14.500 kom | dokumentacija | nepotpuna dokumentacija | / | / |
|  | 16.05.2024. | sjeme povrća | 10.5 g | dokumentacija | nema fitosertifikat, OECD, dokumenta o kvalitetu | / | / |
|  | 17.05.2024. | paprika | 4.096,00 | rezidue pesticida | formetanat | 0.03  | 0.01 |
|  | 17.05.2024. | zelene banane | 21.960,00 | kvalitet | / | / | / |
|  | 20.05.2024. | paradajz | 8.615,00 | rezidue pesticida | hlorfenapir | 0.03 | 0.01 |
|  | 28.05.2024. | krastavac | 4.735,00 | rezidue pesticida | hlorfenapir | 0.028 | 0.01 |
|  | 28.05.2024. | hrana za životinje  | 25.000,00 | kvalitet | kokcidiostatici | / | / |
|  | 29.05.2024. | sredstva za zaštitu bilja | 1.200,00 l | dokumentacija | nema odobrenu deklaraciju | / | / |
|  | 30.05.2024. | kim | 30,00 | rezidue pesticida | chlorpirifos | 0.028 | 0.01 |

**Kontrola izvoza**

Fitosanitarna inspekcija je pri izvozu izvršila pregled 489 pošiljki i izdala: 408 fitosertifikat za izvoz: ljekovitog bilja, rezane drvene građe i hrane za životinje, breskve i 81 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 66.674,07€.